Pring iku tetuwuhan jinis suket-suketan kang watangé duwé gronggongan-gronggongan lan ros-ros. Pring akèh banget jinis lan paédahé kanggo manungsa. Jeneng liya saka pring yaiku buluh, aur, lan eru. Ing donya iki pring wujud salah siji tetuwuhan kanthi patuwuhan paling rikat. Amarga duwé sistem rhizoma-dependen unik, sajeroning sadina pring bisa tuwuh dawané 60 cm (24 inchi) malah luwih, gumantung marang kaanan lemah lan klimatologi papan pring iku ditandur.